CELEX: 62013CA0557
Language: hu
Date: 2015-04-16 00:00:00
Title: C-557/13. sz. ügy: A Bíróság (első tanács) 2015. április 16-i ítélete (a Bundesgerichtshof [Németország] előzetes döntéshozatal iránti kérelme) – Hermann Lutz kontra Elke Bäuerle, az ECZ Autohandel GmbH felszámolójaként eljárva (Előzetes döntéshozatal iránti kérelem — 1346/2000/EK rendelet — 4. és 13. cikk — Fizetésképtelenségi eljárás — A fizetésképtelenségi eljárás megindítása előtt végzett foglaláson alapuló, ezen eljárás megindítását követően teljesített kifizetés — A hitelezők érdekeire hátrányos jogügylettel szemben benyújtott megtámadási kereset — Elévülési, a megtámadási kereset érvényesítésére vonatkozó és jogvesztő határidő — A megtámadási kereset eljárási szabályai — Az alkalmazandó jog)

15.6.2015   
            
            
               HU
            
            
               Az Európai Unió Hivatalos Lapja
            
            
               C 198/7
            
         A Bíróság (első tanács) 2015. április 16-i ítélete (a Bundesgerichtshof [Németország] előzetes döntéshozatal iránti kérelme) – Hermann Lutz kontra Elke Bäuerle, az ECZ Autohandel GmbH felszámolójaként eljárva
   (C-557/13. sz. ügy) (1)
   
   ((Előzetes döntéshozatal iránti kérelem - 1346/2000/EK rendelet - 4. és 13. cikk - Fizetésképtelenségi eljárás - A fizetésképtelenségi eljárás megindítása előtt végzett foglaláson alapuló, ezen eljárás megindítását követően teljesített kifizetés - A hitelezők érdekeire hátrányos jogügylettel szemben benyújtott megtámadási kereset - Elévülési, a megtámadási kereset érvényesítésére vonatkozó és jogvesztő határidő - A megtámadási kereset eljárási szabályai - Az alkalmazandó jog))
   (2015/C 198/09)
   Az eljárás nyelve: német
   
      A kérdést előterjesztő bíróság
   
   Bundesgerichtshof
   
      Az alapeljárás felei
   
   
      Felperes: Hermann Lutz
   
      Alperes: Elke Bäuerle, az ECZ Autohandel GmbH felszámolójaként eljárva
   
      Rendelkező rész
   
   
               1)
            
            
               A fizetésképtelenségi eljárásról szóló, 2000. május 29-i 1346/2000/EK tanácsi rendelet 13. cikkét úgy kell értelmezni, hogy alkalmazandó az olyan helyzetre, amikor a fizetésképtelenségi eljárás megindítása előtt lefoglalt összeg felszámoló által megtámadott kifizetésére csak ezen eljárás megindítása után került sor.
            
         
               2)
            
            
               Az 1346/2000 rendelet 13. cikkét úgy kell értelmezni, hogy az általa bevezetett kivétel vonatkozik a felszámoló által vitatott jogügyletre irányadó jog által előírt elévülési időkre, a megtámadási kereset érvényesítésének határidőire és a jogvesztő határidőkre.
            
         
               3)
            
            
               A megtámadási kereset érvényesítése során tiszteletben tartandó eljárási szabályokat az 1346/2000 rendelet 13. cikke szerint a felszámoló által vitatott jogügyletre irányadó jog alapján kell meghatározni.
            
         
      (1)  HL C 15., 2014.1.18.